പിറന്നാളിന് കേക്ക് മുറിച്ച് ദുല്ഖര് തൊട്ടുപിറകില് ക്യാമറയുമായി മമ്മൂട്ടി ദുല്ഖര് സല്മാന്റെ പിറന്നാള് ആഘോഷ ചിത്രം സമൂഹ മാധ്യമങ്ങളില് വൈറല് ആകുന്നു. ദുല്ഖര് കേക്ക് മുറിക്കുന്നതും തൊട്ടുപുറകിലായി മമ്മൂട്ടി ക്യാമറ കൊണ്ട് ചിത്രം പകര്ത്തുന്നതുമാണ് ചിത്രത്തിലുള്ളത്. നിര്മ്മാതാവ് ഷാജി നടേശന് ഉള്പ്പടെ നിരവധിപ്പേര് സമൂഹ മാധ്യമങ്ങളിലൂടെ ചിത്രം പങ്കുവെച്ചിട്ടുണ്ട്. പൃഥ്വിരാജ് കുഞ്ചാക്കോ ബോബന് തുടങ്ങി നിരവധി താരങ്ങള് ദുല്ഖര് സല്മാന് പിറന്നാള് ആശംസകള് നേര്ന്നിരുന്നു. തെലുങ്ക് സിനിമയായ പ്രൊഡക്ഷന് നമ്ബര് സെവന്റെ പ്രവര്ത്തകരും ദുല്ഖര് സല്മാന് പിറന്നാള് ആശംസകള് നേര്ന്നു. അന്താല രാക്ഷസി ഫെയിം ഹനുരാഘവപുടി സംവിധാനം ചെയ്യുന്ന ചിത്രത്തിന് പ്രൊഡക്ഷന് നമ്ബര് സെവന് എന്നാണ് താല്ക്കാലികമായി പേര് നല്കിയിരിക്കുന്നത്.ലെഫ്റ്റനന്റ് റാം എന്ന കഥാപാത്രത്തെയാണ് ചിത്രത്തില് ദുല്ഖര് അവതരിപ്പിക്കുന്നത് ചിത്രത്തിലെ വിവിധ സീനുകള് ചേര്ത്തിണക്കിയ വീഡിയോയിലൂടെയാണ് നടന് പിറന്നാള് ആശംസകള് നേര്ന്നത്. മഹാനടി നിര്മ്മിച്ച സ്വപ്ന മൂവീസും വൈജയന്തി ഫിലിംസും ചേര്ന്നാണ് ഈ ചിത്രം നിര്മ്മിക്കുന്നത്.